LidanRubinov/Halacha-QA huggingface dataset:
שאלה: כשרות תבלינים ופשתן לפסח: אילו תבלינים וסוגי אלכוהול עלולים להכיל חמץ? האם פשתן טחון (של חברת ניצת הדובדבן עלול להכיל חמץ?)
תשובה: כיון שהיום ידוע שהרבה מהחברות מעשירות את כמות התבלין בקמח וכדו' כדי להרויח יותר, אין לקנות ללא כשרות לפסח אף אם ידוע שהתבלין עצמו לא חמץ. הרב רואי מרגלית.
שאלה: התלבטות בנושא כיבוד הורים ויראת ה : לפעמים אני לא יודע מה לעשות לדוגמא: פעם אחת בשבת אמא שלי אמרה לי לאסוף את הטושים שהיו זרוקים על הרצפה. איך אני אמור לנהוג?
תשובה: יש איסור לעבור כל איסור מהתורה או מדרבנן אפילו לשם כבוד אב ואם כי גדול כבוד ד' מכבודם. אם אפשר לעשות את המעשה בדרך שאין בה איסור, ובזאת לשמור על כבודם, כמו בסיפור שלך שאפשר להסיט את הצבעים ברגל, אפשר להקל, כמו שמותר להוציא מוקצה מחמת איסור כשמקומו מפריע. במידה ואין דרך של היתר, אפשר לומר להורים, שע"פ מה שלמדת, לא תוכלי למלא את בקשתם. מובן מאליו, שבכל מקרה אין לצעוק או להעליב את ההורים, גם כאשר בקשתם מנוגדת לתורה.
שאלה: מאכל אסור: אנו בני זוג המתארחים בבית ההורים בחג. ידוע לנו בוודאות על מאכל שהגיע לידי ההורים בדרך אסורה. אם לא נאכל ממנו, ההורים ירגישו בכך וייפגעו. האם מותר לנו לאכול מאכל זה?
תשובה: לא ברור משאלתכם אם המאכל עצמו אסור. אם המאכל עצמו אסור אין עצה ואין תבונה נגד ה' ואסור לאוכלו. תמצאו דרך נאותה כיצד לומר זאת להורים.
שאלה: מנהג יהודי אלג יר בנושא קטניות: בעלי מגיע מבית בו אמו מרוקאית ואביו מאלג יר. מכיון שאביו מגיע ממשפחה מסורתית ואמו ממשפחה דתית הם אמצו את רוב מנהגי אמו, גם בעניין קטניות בפסח. למרות זאת, היו מאכלים מסויימים עם קטניות שאביו קנה ונהגו לאכול בבית. אנחנו מנסים לברר באיזה מנהג אנחנו מחוייבים. נאמר לנו שעלינו לברר מה היה מנהג יהודי אלג יר בעיר מוצאו של אביו. אביו הגיע מהעיר אורן, אך אנחנו לא מצליחים לברר מה היה מנהג יהודי אלג יר בכלל ומנהג יהודי אורן בפרט.
תשובה: הרב עמנואל זרביב המשמש כדיין בביה"ד הרבני בת"א או בירושלים הוא בנו של אחד מרבני אלג'יר והוא מכיר את המנהגים או יודע מי מכיר אותם תפני בבקשה אליו. אני מניח ששמו מופיע בספר הטלפונים.
שאלה: בדיקת חמץ בכיתה: לא בדקנו בכיתה חמץ ביום האחרון לפני החופש. מה לעשות?
תשובה: אם יש אפשרות לבוא לכיתה לפני החג ולבדוק, יש לעשות זאת. במידה והדבר בלתי אפשרי, כל אחד צריך לבטל בלב את החמץ שאולי נשאר בכיתה ובמידה ולאחר הפסח יימצאו שם דברי מאכל העשויים מחמץ, יש לזרוק אותם.
שאלה: סכום מינימלי לצדקה: מהו הסכום המינימלי שבו יוצאים ידי חובת מצוות צדקה?
תשובה: מפרוטה ומעלה (כיום שלוש וחצי אגורות). כמובן שכל המוסיף יש בזה מצוה גדולה יותר. הרב רואי מרגלית.
שאלה: סבון ושמפו כשרים לפסח: האם יש חיוב להשתמש בפסח בשמפו וסבון מיוחדים (כשרים לפסח)?
תשובה: בסבון לרחצה אין צורך להשתמש במוצר הכשר לפסח דווקא, אולם כיוון שהחזון איש מחמיר בזה ומדמה רחיצה וסיכה לאכילה, יש הידור בשימוש רק במוצר הכשר לפסח. בסבון כלים וסבון לרחצת הידיים יש מקום יותר להחמיר כיוון שהדברים הנשטפים על ידם באים במגע עם אוכל, אולם גם זה הידור בלבד ומצד שורת הדין אין בזה חיוב.
שאלה: מוצרי איפור בפסח : ברצוני לדעת מה דינם של מוצרי איפור וטיפוח בפסח - האם יש חשש חמץ בהם ואיך אפשר לדעת? אני מתכוונת ל : 1.בושם 2. דיאודורנט 3. מייק אפ לפנים, סבון לפנים, קרם לחות לפנים ומי פנים 4. שמפו 5. צלליות לעיניים, סומק (ידוע לי שלשפתון דרוש הכשר ) 6. קרם לשיער 7. קרם ידיים
תשובה: מעיקר הדין כל חמץ שנפסל מאכילת כלב לפני פסח אינו חמץ, אולם אסור לאוכלו. אך רבים נזהרים משימוש בפסח גם בחמץ זה. אם ניתן להשיג בקלות ובמחיר נוח מוצר כשר לפסח יש מקום להעדיפו. אם לא - השתמשי במוצר הרגיל.
שאלה: ת על שבירת מנורה: לפני כשנה שיחקתי בכדור בתוך כיתתי בבית הספר. במהלך משחקי עם חברי שברתי את אחת המנורות. האם אני צריך לשלם על מנורה זאת? האם זה גזל?
תשובה: לשחק בכדור בתוך כיתה זה פשיעה, וחייב מדין מזיק וצריך לשלם (יש מהראשונים שלמדו שהאיסור הוא מדין גזל). הרב משה כהן.
שאלה: "פימו" בפסח: שמעתי שיש איסור חמץ בפסח בנוגע לבצק של ילדים קטנים ולעומת זאת אין חשש בפלסטלינה. רציתי לדעת האם גם לגבי "פימו" יש איסור. "פימו" הוא חומר מיוחד להכנת צמידים שאופים אותו בתנור.
תשובה: בדקנו את הנושא. כיוון שאין וודאות לגבי המרכיבים שיש בו (יש המייצרים אותו בצורות שונות) ואין צורך חיוני לחג להשתמש בו, עדיף שלא לעשות בו שימוש בחג.
שאלה: נטילה לדבר שטיבולו במשקה: האם ירק ששטפתי אותו ואני מנגב אותו לפני האכילה, צריך נטילת ידיים כדין דבר שטיבולו במשקה, או לא?
תשובה: כל ההלכות של דבר שטיבולו במשקה לא נוהגות היום, חוץ מאשר בליל הסדר, שם אנחנו לא זזים מהסדר שהעבירו לנו ח ונוטלים ידיים לפני הכרפס.
שאלה: לאכול חמץ אחרי הביעור: מה יש לעשות בקשר לאכילת חמץ ביום ששי השנה (כשליל הסדר במוצאי שבת) מעבר לשש שעות זמניות? האם מותר לאכול?
תשובה: מותר לאכול גם ביום שישי לאחר שש שעות והעיקר שיבער בזמן כבכל שנה, ומשייר רק מה שירצה לאכול בהמשך היום ובשבת עד זמן איסורו (או"ח תמד ושם בבה"ל). הרב רואי מרגלית.
שאלה: הכשרת גריל לפסח: אסכלה או כל מכשיר שמכינים בו "מנגל" או בשר כבד או גריל, האם ניתן להכשירו לפסח?
תשובה: מנגל מכשירים על ידי ליבון חמור, דהיינו - העברתו באש עד שיעלו ממנו ניצוצות או שהמתכת תתאדם מרוב האש.
שאלה: נזקי שכנים: שאלתי על מקרה של שרברב שהתרשל, נפל מכסה לצינור ביוב למערכת הבנין המשותף ונגרם נזק. הרב ענה לי שעל השרברב לשלם. בהנחה שלא ניתן לתובעו האם עלי מוטלת האחריות מול ועד הבית מאחר ושכרתי אותו?
תשובה: מבחינה מוסרית אתה אכן מרגיש שאתה חייב להשתדל בתיקון, אבל מבחינת ההלכה אינך חייב לשלם על נזק שלא גרמת.
שאלה: יין שמייצר חילוני: אני יינן ביקב בבעלות משפחתי החילונית. היינו מעוניינים לדעת האם ניתן להכשיר יקב ויין אם אנו יהודים חילוניים העובדים את כל עבודות היקב במסגרת המשפחתית רק בתוספת משגיח או שהאפשרות היחידה היא העסקתם של יהודים שומרי תרי"ג מצוות.
תשובה: כל מגע ביין חייב להיעשות רק ע"י שומרי שבת כהלכה. יש צורך במשגיח שישמור על כך. יתר העבודות יכולות להיעשות גם ע"י מי שאינו שומר שבת.
שאלה: אכילה במסעדה: האם יש בעיה עקרונית לאכול במסעדה של רשת מסוימת שבה לא כל המסעדות בעלות תעודת כשרות?
תשובה: אם הרבנות נתנה תעודת כשרות, ויש השגחה טובה על המסעדה, מותר לאכול בה. אכן יותר מהודר לאכול במסעדה ששיכת לרשת שכולה כשרה. הידור זה הוא מטעם שיש לעודד את הרשתות השומרות על הכשרות בשלמות. ולהמנע מלסייע בעקיפין למי שאינו בשלמות.
שאלה: דגים גזולים בשבת: אנו נמצאים בבית ההורים. הם קנו דגים במשקל ולא היו מרוצים מהם, כשהלכו להחזיר את הדגים נשארה שקית אחת בבית והם לא החזירו אותה אך המוכר לא שם לב והחליף להם את הכמות כולה. מבחינתם הם השאירו את השקית כיוון שהמוכר לא היה ר איתם אז הם "מענישים" אותו. האם מותר לנו לאכול מהדגים בחג (שחלקם גזולים)? אם לא נאכל ההורים ירגישו וייפגעו.
תשובה: אכן הדגים אסורים באכילה. תאכלו מהדגים הקנויים כדין, השאלה רק אם ניתן להבחין בין הדגים. אתם יכולים לתת למוכר סכום מסויים לפני החג עבור הדגים שתאכלו. אתם יכולים לעשות זאת גם אנונימית.
שאלה: מזון לכלבים בפסח: מה לעשות בנוגע לכלב שאוכל רק מזון מחברה מסוימת שיש במרכיביה חמץ ואיננה מייצרת מזון כשר לפסח, ולא ניתן להוציאו מהבית בחג
תשובה: יש סבירות גבוהה שאם הכלב יקבל אוכל של חברה אחרת הוא יתרגל לכך ויאכל אותו. במידה והדבר אינו אפשרי, ניתן בדיעבד לעשות "מכירת חמץ" לכלב עם האוכל שלו ולמכור אותו לנוכרי למשך ימי החג. הכלב יכול להישאר בבית, אולם הנוכרי יבוא להאכיל אותו (במידה ואדם צריך להאכיל אותו בידיים). מכירה זו צריכה להיות אמיתית ולא בהערמה בלבד (כמו שנוהגים במכירת חמץ כיום), כיוון שאסור שבעלי החיים שלנו שחיים איתנו יהנו מחמץ, לכן יש לכתוב שטר או לשלם ממון כפי דרכי המכירה למשך ימי החג.
שאלה: אוכל לדגי זהב: אני נותן לדגי זהב שלי אוכל שקוראים לו "במבות". זה כשר לפסח??
תשובה: ניתן למצוא בחנויות הדגים אוכל לדגים שהוא כשר לפסח. כמו כן יש אפשרות, בדיעבד, לשים גוש של "אוכל לנסיעות" באקווריום. הגוש מתפרק במשך השבוע והדגים ניזונים ממנו ללא צורך במגע יד אדם. את האקווריום עצמו יש לסגור ולמכור אותו במכירת חמץ יחד עם שאר החמץ שנשאר בבית.
שאלה: שמיעת מוזיקה בחול המועד: האם בחול המועד פסח מותר לשמוע מוזיקה?
תשובה: מצות ושמחת בחגך כוללת מוסיקה וריקודים.
שאלה: תענית בכורות: מה דינו של בכור שחשב שהתענית ביום שישי ואכל ביום חמישי כאשר פסח חל במוצ"ש, ולא שמע סיום. האם ביום שישי הוא צריך לשמוע סיום או לצום?
תשובה: עליו לצום ביום שישי, אך לא כל היום כדי שלא יכנס לשבת מעונה. אלא רק עד אחר הצהריים.
שאלה: הכשרת מנגל, קולט אדים ומכונית לפסח: כיצד עלי להכשיר לפסח מנגל חשמלי אשר מורכב מהרכיבים הבאים: 1.בסיס שמורכב מברזל ופלסטיק שעליו מונחת כל המערכת. 2.מגשית מאלומיניום שממולאת במים ואליה נוטפים כל השומנים מהמאכלים. 3.גוף חימום הנמצא מעל המגשית. 4.רשת מברזל שעליה מונחים המאכלים. יש לציין שמאכלים שנצלו הם בודאי חמצים. ב. כיצד יש להכשיר קולט אדים ורשתותיו? ג. במקרה וניקוי האוטו אינו מגיע לרמה שלא נשארים פירורים באוטו האם התזת מטהר אויר על הפירורים באופן שפוגמם יועיל?
תשובה: .1-4כל החלקים הבאים במגע עם הבשר צריכים ליבון מקסימלי או ע"י המערכת עצמה או ע"י להביור. ב. קולט אדים אם אפשר צריך לפרקו ולהגעילו, אם אי אפשר לנקותו בקיטור. ג. יש לנקות ככל שאפשר. מה שלא מצליחים לנקות - התזה במטהר אויר מועילה.
שאלה: חתימה על עבודה בשבת: לקבלה למפעל מסויים דורשים ממני לחתום בהסכם עבודה שאם יהיה צורך אני אעבוד בשבת. סיכמתי עם המנהלים העתידיים שלי שאני לא אעבוד בשבת בשום אופן. האם מותר לי לחתום למרות שאני יודע שאין שום סיכוי בעולם שאני אעבוד בשבת?
תשובה: לא.
שאלה: השקעות בעסק המחלל שבת: האם הכסף שאני משקיע בבנק בעצם גורם לחילול שבת. שהרי הבנקים משקיעים את הכסף בכל מיני עסקים שמחללים שבת?
תשובה: אדם המשקיע את כספו בבנק, אינו יודע בודאות שכספו יושקע בחברות המחללות שבת, ולכן הדבר מותר. אך אם הוא יודע בודאות שכספו יושקע במקומות המחללים שבת, אסור לו להשקיע שם. וכפי שידוע לי, ישנה חברת השקעות ברמת-גן (חברת "שוהם" כמדומני), הדואגת שכספי המשקיעים לא יושקעו בחברות המחללות שבת.
שאלה: מודעות על עמודי חשמל: האם יש בתליית מודעות על עמודי חשמל ותאורה משום גזל של העיריה, שייתכן שתצטרך לצבוע מחדש את העמודים לאחר קילופים רבים?
תשובה: מקום זה אינו מיועד לתליית מודעות, ואם העיריה מקפידה על זה, מפני שזה מכער את העיר או גורם להוצאות צביעה נוספות, הרי יש בזה בעיה של גזל רכוש הציבור.
שאלה: ציון כשרות לפסח : מה הדין בפסח לגבי מוצרים שכתוב עליהם "כשר לפסח" ולא מצוין האם הכשרות היא לאוכלי קטניות או גם למי שאינו אוכל קטניות, ראיתי באתרים של "אוסם" ותנובה" שכאשר יש קטניות מצוין "כשר לפסח קטניות" - האם כל הכשרויות של הרבנות כותבים רק כאשר יש קטניות?
תשובה: בד"כ מקובל שכאשר כתוב כשר לפסח זה לכולם, אא"כ כתוב במפורש רק לאוכלי קטניות. הרב רואי מרגלית.
שאלה: מכירת חמץ: 1. האם מותר למכור במכירת חמץ זעתר שמעורב בו שומשום? 2. האם לבני עדות המזרח שנוהגים לא לאכול אורז וחומוס בפסח מותר להשאיר אותם בבית בחג? 3. האם יש מקור לכך שאסור להשאיר זקן של ימי אבלות (ספירת העומר או שלושת השבועות)?
תשובה: 1. הזעתר מעורב בדגנים ולכן יש לבערו גם בחוה"מ. 2. כל הנמנעים מאכילת קטניות, מכל העדות, רשאים להשאירם בחג במקום סגור. 3. אין לכך מקור הלכתי.
שאלה: קשיים במכירת חמץ: אנו משפחה דתית אולם יש מספר חילוקי דעות לעניין מכירת חמץ - אבקש תשובה מהירה עד כמה שניתן זה מאוד חשוב לי. אבי היקר איבד את אחותו ואת סבתו בשואה מהמשפחה המצומצמת וכן קרובי משפחה נוספים. הנ"ל קשור לשאלה על מכירת החמץ, מכיוון שאבי סבל מעיתות רבות של רעב בזמן המלחמה כשהוא והמשפחה נדדו עד הגיעם לישראל וגם כאן המצב בהתחלה היה קשה -( מעברות וכד ) - היום ברוך ה אין מצב כזה אולם קשה מאוד לאבי לזרוק אוכל או להשמידו בצורה כלשהיא - אבי טוען שאם מוכרים את החמץ אזי אפשר למכור הכל - השנה נשארו לנו : חצי חבילת קורנפלקס, חצי קופסת אבקת מרק עוף, תבלינים למיניהם וחבילת פסטה סגורה - אני טוענת שיש להוציא הכל ואסור להשאיר דבר, אולם אבי אומר שהוא מכר את החמץ ואפשר להשאיר בבית בארון סגור. אני לא יודעת מה לעשות, מצד אחד מצוות כיבוד הורים מאוד חשובה לי ואני לא רוצה לסתור את דבריו או לעשות משהו מאחורי גבו חלילה (כמו לזרוק החמץ הנ"ל ) -, מצד שני האם מותר להשאיר את הנ"ל בבית בפסח? ואם אסור, כיצד אשכנע את אבי לזרוק לשרוף החמץ הנ"ל? הוא מתעקש נחרצות שאין צורך להשמיד הנ"ל. כאמור אבי עשה מכירת חמץ, אך למיטב ידיעתי חמץ גמור אסור להשאיר. מה עושים?
תשובה: מי שמוכר בלב שלם את החמץ לגוי יש לו על מי לסמוך והמכירה תקפה. אמנם המהדרים נמנעים מלמכור חמץ גמור. אך מי שרוצה לסמוך על המכירה עושה כדין. לכן עדיף לא להתווכח עם האבא ולתת לו למכור את החמץ. אם רצונך להדר תמנעי מלאכול אחר הפסח את החמץ הגמור שנמכר. אך לגבי אבקת מרק ותבלינים אין צורך להחמיר.
שאלה: לימודי פיזיותרפיה: האם ניתן ללמוד לימודי פיזיותרפיה? במידה וניתן ללמוד. אשמח לדעת מהן ההגבלות.
תשובה: אין בעיה בלימוד פיזיותרפיה, אלא שצריך להקפיד לא לעשות את ההתאמנויות והסטז' על נשים. וזה לא דומה לרופא המרפא נשים, משום שבעבודתו הוא טרוד ולכן הדבר מותר, אבל בפיזיותרפיה העיקר הוא המגע הישיר והטיפול הממושך.
שאלה: חול המועד וספירת העומר: לגבי עליה למערת המכפלה בחול המועד, מצד אחד- זהו מקום קדוש וכו בעל אוירה מרוממת המקרבת את האדם לבורא יתברך, אך מצד שני אע"פ שהמקום אליו מגיעים זה רק ציוני קברותיהם של אבותינו, עדיין זה מקום שמציין קבר, ואסור לעלות לקברים בחול-המועד. מה לעשות בפועל?
תשובה: האיסור לעלות על קברים בחול-המועד נובע מהאיסור להיות בעצבות במועד. עליה לקברי אבות לא ממלאת את האדם עצבות, אלא זהו כעין עליה על קברי צדיקים, שבאים להתפלל במקום זה ולכן אין בזה בעיה של עליה לקברים במועד.
שאלה: שם טוב - כדאי?: בשביל מה צריך האדם שם טוב?
תשובה: כתוב במדרש תנחומא בשם ר' משה הדרשן: "לעולם יבדוק אדם בשמות לקרוא לבנו. כי לפעמים השם גורם רע כמו שמצינו במרגלים". וקיים קשר הדוק בין השם למהות שאילו היו הדורות זוכים וממלאים בנאמנות את השליחות היה שמם שלם ומכוון לגמרי לפי עניינם (מדרש תנחומא). ובגמ' מובאים מקרים רבים על אנשים ששמם העיד על אישיותם ומעשיהם לטוב ולרע. הרב רואי מרגלית. "טוב שם טוב משמן טוב".
שאלה: הריגת חרקים ואמירת בלילה: א.) ראיתי (אם אני זוכר נכון בספר "שמירת הגוף והנפש") שכתוב שם שאדם שהורג חרק מסתכן, שאלתי היא, באיזה אופן מדובר? האם גם כשיש צורך מדובר כך? ב.) האם מה שכתוב במגילה דף ג "והאמר רבי יהושוע בן לוי, אסור לאדם שיתן לחבירו בלילה חיישינן שמא שד הוא", ועוד כמה מקומות שמוזכרים דברים בעניינים הללו, מדובר בהם רק לגבי תקופות העבר?
תשובה: א- אינני מכיר מה שכתבת ולא ידוע לי על שום סכנה בהריגת חרק, ודאי לא בהריגת חרקים מזיקים. אדרבה, ישנם מקורות בדברי ח ובדברי הפוסקים שאין שום איסור ואפילו לא צער בעלי חיים, בהריגת אותם בע"ח. ב - מה שנזכר בגמרא על איסור אמירת בלילה, יש להניח שמדובר במקומות חשוכים שיכולה להתעורר סכנה מאנשים זרים, נראה לי, שגם בימינו כדאי להימנע מהליכה במקומות חשוכים, ולא לצור קשר עם אותם שהולכים בחושך מחשש סכנה. וכנראה שדברי הגמרא נאמרו רק במקומות העלולים לסכנה, כמו שנזכר, כי במקום שיש אור אין חשש לשדים.
שאלה: היכן משה רבנו בהגדה?: מדוע משה רבנו אינו מוזכר בהגדה של פסח?
תשובה: שאלת שאלה יפה. אגב, אם נדייק - משה רבנו כן מוזכר פעם אחת בהגדה. בדברי ר"י הגלילי "ויאמינו בה' ובמשה עבדו". ועיין בהרחבה על הנושא, מדוע מוזכר רק פעם אחת בהגדתו של הרב מנחם כשר, ועיקר הדברים, ללמדך שכל השבח על יציאת מצרים הוא לה' לבדו, ולא ע"י שליח. ר' ידידיה הכהן
שאלה: בישולי שדה בפסח: האם יש חוקים ברורים בנושא בישול בטבע בחג הפסח? באילו מצרכים בסיסיים מותר להשתמש? האם משנה מיקום הבישול בטבע? מה לגבי הכנת מצות? ניתן להכין מצות כפי שנהגו בני-ישראל ולדאוג לכך שהבצק לא יתפח?
תשובה: אין הוראות מיוחדות לבישול בטבע אלא שמירה קפדנית על כל הלכות הכשרות. דהיינו כלים ומצרכים כשרים לפסח וכן מתקני בישול כשרים לפסח. אנו נמנעים מאפיית מצות בעצמנו ובפרט בחג, כי יש צורך בתנאים מיוחדים כדי להבטיח את הכשרות ואלו אינם מצויים בידי כל אחד ובודאי שלא בטבע.
שאלה: גניבה וצריבה מגוי: האם מותר לגנוב מגוי במקרה שאין אף סיכוי כלשהו שדבר זה יוודע? האם מותר לצרוב שירים וסרטים של גויים?
תשובה: גזל הגוי אסור! אך צריבה אולי דומה יותר להפקעת הלואתו, ובכל זאת נראה שלפחות יש כאן נזק ואסור להזיק.
שאלה: חומרא במוצריים תעשייתיים בפסח: מדוע יש עניין לא להשתמש במוצרים תעשייתיים בפסח (בהכשרים מאוד מהודרים כמובן)? הרי בהכשרים המאוד מהודרים סביר להניח שמקפידים על רמת נקיון גבוהה ואם החשש הוא שמא נפל ממישהו פירור חמץ אז הוא בטל בשישים לפני פסח, לפחות לספרדים. וגם נראה שיש פה ספק ספיקא מדרבנן, שהרי מדאורייתא חמץ בטל בשישים אפילו בפסח ורק חכמים החמירו. וגם ידוע לי שיש איסור להחמיר בביטול בשישים, אז מדוע בכל זאת חסידים נוהגים להחמיר?
תשובה: חג הפסח מאופיין בחומרות והידורים, ולכל משפחה יש מסורות משלה ולכן יש נוהגים לא לאכול מחוץ לבית.
שאלה: האם מותר לשחות בחול המועד?: האם מותר לשחות בחול המועד, בבריכה רגילה, במרחצאות מרפא, או בנחלים ומעיינות?
תשובה: אין איסור רחיצה בחוה"מ. כמובן שצריך להקפיד על כללי הצניעות כשאר ימות השנה. הרב רואי מרגלית.
שאלה: לימודי חול בשבת: האם מותר לי ללמוד למבחן באחד ממקצועות החול בשבת קודש?
תשובה: מעיקר הדין מותר, אלא אם-כן רוצים לנהוג במידת חסידות.
שאלה: שקר תחת שבועה במשפט: לפני כחצי שנה עברתי משפט בנוגע לעברת תנועה מסויימת שעשיתי. לפני שמסרתי את העדות השופטת הזכירה לי שאני תחת שבועה ושעלי לומר את האמת (אף על פי שלא נשבעתי ממש, כנראה השבועה נעשית באופן "אוטומטי"). לאחר שנגמר המשפט נזכרתי כי אמרתי משהו שהוא אינו אמת אולם הוא לא היה קשור כלל לעניין התאונה ואני משערת כי לא השפיע על גזר הדין. האם עברתי על שבועה? אם כן, כיצד עלי לתקן את מעשיי?
תשובה: זה לא נקרא שנשבעת, ומה שלא אמרת אמת, תעשי תשובה כלפי שמיא.
שאלה: רישום כוזב של שעות עבודה: לצערי במקום העבודה שלי (משרד ממשלתי) התפתחו נורמות פסולות של דיווחי שקר לגבי שעות העבודה, וחמור מכך, מאופי העבודה (שהיא איננה תחת עינו הפקוחה של המנהל) לעיתים לא עובדים בכלל!! אינני יודע כיצד לנהוג, שכן אם אדווח רק את השעות בהם עבדתי בפועל, יהיה זה מוזר כיצד עבדתי מעט שעות ביחס לחברי אשר "עבדו" הרבה יותר, ודבר זה עלול לגרום לצרות לא קטנות. אך מצד שני אני מתחיל גם "לחפף", ומתוקף היותי כפוף לעובדים אחרים אשר נוהגים בדרך זו, שמתי לב שגם אני גם מתחיל לנהוג כמוהם כדי לא להיות יוצא דופן.אינני חש בנוח עם ההתנהגות של חברי לעבודה, ומרגיש שיש כאן גם גניבת דעתו של המנהל שלי! אחד העובדים הדתיים בעבודה טוען שאין כאן גזל משום שלא מדובר במעסיק פרטי אלא - במדינה. האם הוא צודק, ואיך עלי לנהוג?
תשובה: חברך אינו צודק כלל וכלל, הדבר הזה חמור מגזל רגיל, מפני שגזילת כספי המדינה זהו גזל של הציבור, החמור הרבה יותר מגזל של אדם פרטי. בפועל נראה לי שאתה צריך לעבוד כרגיל, כפי שאדם ישר צריך לעשות, ובנוסף אתה חייב ליזום שיחה עם המנהל, ולספר לו שזהו המצב במקום העבודה. אל לך לחשוש מרכילות ולשון הרע, מפני שבכך אתה מציל את המעסיק (המדינה) מגזילת כסף ומנזק.
שאלה: כביסה בחול המועד: כבר למדנו על איסור לכבס בחול המועד למעט בגדי תינוקות וכד. אולם לידי משפחה עניה השואלת האם ניתן לכבס בגדים גם של מבוגרים היות ואלו הבגדים היחידים שלהם וללא כיבוס והשארתם עד לאחר חול המועד הבגדים יתקלקלו. למשפחה אין אמצעים ע"מ לקנות בגדים חדשם. האם יש כאן דבר האבד ועל כן ניתן לכבס בגדים אלו, או שבכל מקרה יהיה איסור כיבוס עומד בעיניו?
תשובה: אם אלו בגדיהם היחידים לחג יש מקום להתיר.
שאלה: מכונת פחיות לאחר הפסח: ליד מקום עבודתי מוצבת מכונת פחיות. אין לי אפשרות לדעת האם בוצעה מכירת חמץ של פחיות הבירה שחורה שבתוכה. האם מותר לרכוש פחיות אלו לאחר הפסח? אם אסור, עד מתי האיסור חל, הרי אני לא יודע מתי מתחדש המלאי במכונה בפחיות שכן נמכרו או שיוצרו לאחר הפסח?
תשובה: צריך לוודא אם הספק מכר את החמץ. אם אין אפשרות לוודא זאת, אסור לקנות את מוצרי החמץ שבמכונה זו עד שלושה חודשים לאחר הפסח, שברור שהמלאי חודש.
שאלה: מי שנפטר בחול המועד: מאחר ומי שנפטר בחול המועד האבל עליו נדחה עד לתום החג: מה קורה עד תחילת האבל? האם קרובי המשפחה מקיימם אורח חיים רגיל? אם הם אינם אמורים לקבל תנחומים מה עושים בימים כאלה? אילו הגבלות חלות עליהם?
תשובה: משתדלים לקיים אורח חיים רגיל עד כמה שאפשר. אין מניעה שאנשים יכנסו וישוחחו על הנפטר אולם לא מנחמים בדרך המקובלת.
שאלה: משמעות הכיסוי בהינומא: מדוע מכסים בהינומה את פני הכלה?
תשובה: כיסוי ההינומא אינו נחשב לנשואין מעיקר הדין אלא רק כתוספת לחופה העיקרית. מאידך כלה באה לחופה כשהיא מכוסה בהינומא כמבואר במשנה בכתובות לכן נעשה הכיסוי לפני החופה.
שאלה: שיעורים פרטיים : האם מותר להעביר שיעורים פרטיים בחול המועד? ואם יש צורך גדול?
תשובה: רק אם יש צורך גדול מאוד שאם לא ינתנו השיעורים כגון שיש חשש רציני לכשלון בבחינה גורלית סמוכה (כגון בחינת בגרות) יש להתיר וגם אז יש להימנע מכתיבה, חוץ מראשי פרקים לזכרון.
שאלה: חמץ במכונית לא שלי: האם מותר לי לנסוע במכונית לא שלי, שככל הנראה לא נוקתה לפסח (מדובר בהצטרפות לנסיעה עם קרובתי)?
תשובה: אם יש חמץ בעין יש להימנע מנסיעה במכונית זו אם יש רק חשש של פירור חמץ מותר לנסוע אולם יש להימנע מלאכול במכונית או להניח בה מצרכי מזון.
שאלה: להיות חרדי או דתי לאומי?: אני חוזר בתשובה מזה מספר שנים אך עדיין לא הצלחתי למצוא את דרכי ומקומי בזרמי היהדות השונים.אני עושה מילואים ותורם למדינה, מעורב בחיים האזרחיים בה ושואף להקים כאן את משפחתי אך.מי אמר שזוהי הדרך הנכונה? הנסיון לימד אותי שהתחכחות והעירוב עם האוכלוסיה החילונית במוסדות השונים אינו עזר לי ולאחרים להתחזק, בצבא אף שמעתי וראיתי מקרים של דתיים שחזרו בשאלה, הפריצות הקשה ברחובות ולצערי בצבא ידועה למי שנמצא שם ועל מצב בתי הספר והדרדור באלימות והגירושין אינני מדבר.והעוול שמדינה עשתה עם היהודים מאז הקמתה בנסיון ליצור צבר חדש וטישטוש היחוד והמסורת של העולים.לכך אני יכול לקרוא גאולה? בכל המקורות שקראתי בנביאים ובח לא דובר על כך שעם ישראל יחזור לאדמתו ואח"כ יעקר ממנה (להלן תכנית ההתנתקות.) השבוע קראנו את הפסוק "ביום ההוא אקים את סוכת דויד הנופלת" היתכן שההקמה של הקב"ה בכבודו ובעצמו תבוא דרך גירוש ועקירה? יותר מידי דברים לא מסתדרים לי ונראה לי תמוהה שכל אבל כל גדולי ישראל לדורותם טעו ורק הפלג ציוני דתי החדש יחסית צדק.האם אני טועה? אצלנו בנגב תוך מספר שנים הולך להיות רוב ערבי (עקב הריבוי הטבעי העצום של הבדואים שעומד על 5.5. בשנה - הגבוהה בעולם!! שטחים עצומים כבר אינם בידנו וכל מי שנוסע לדימונה או ערד יודע זאת היטב) וכך המצב כך גם בצפון הכיצד אוכל לראות בכך תחילתה של גאולה?
תשובה: איני יודע אם התכוונת לשאול או להביע דעה. מכל מקום אענה לך בקצרה. נכון שיש הרבה מה לתקן אבל גם יש הרבה דברים טובים. אם אתה מיחס למדינה את המצב הרוחני את כל הבעיות. עליך גם ליחס למדינה את כל ההתקדמות הרוחנית את התפתחות הישיבות את עולם התורה שנבנה במדינה. צא וראה את מצב היהודים בחו"ל את ההתבוללות זה היה המצב של כל היהודים אלולי קמה המדינה. מה היה קורה ליהודיי רוסיה לולי יכלו לעלות לארץ הם היו ח"ו מגיעים להתבוללות כמעט מלאה. וכעת אמנם עדין רק כמה אלפים חזרו בתשובה אבל כל אחד שחזר בתשובה הוא עולם מלא. ויש תקוה שכולם יחזרו בתשובה מה שאין כן אילו נשארו ברוסיה. גם בענין ארץ ישראל כל הזמן אנו בתהליך של התקדמות מאז קום המדינה התקדמנו בישובה של ארץ ישראל ושל ירושלים. אמנם מפעם לפעם יש קשיים ויש מעצורים אך כך סדרה של הגאולה. ארץ ישראל נקנית ביסורים. אבל נקנית ממש. אתה מצביע על הקשיים ובאמת הם מכאיבים ומצערים מאד. אבל כל אורח שבא מבחוץ בכל ביקור הוא עומד ומתפעל מההתפתחות המהירה של המדינה. וגם של עולם התורה. היום מרכז התורה חזר לארץ ישראל. ומי שרוצה לעלות בתורה בא לישיבות בארץ ישראל.
שאלה: גילוח ביום העצמאות: אני ספרדי ומתגלח ביום העצמאות. האם הגילוח ביום העצמאות הוא לכתחילה, או שזו רשות, או רק בדוחק?
תשובה: כתוב בהלכה שמי שיש לבנו ברית מילה בימי הספירה, מותר לו להתגלח. ומי שמכיר בגודלו של יום העצמאות, שאחרי אלפיים שנות גלות שבסיומן הייתה השואה הנוראה, הקב"ה נתן לנו מדינה בחלק מארץ ישראל - יש עליו חיוב להודות לה'. ומי שנוהג להתגלח בכל ימות השנה, יתגלח גם ביום זה, כמו שהוא חייב ללבוש בגד נאה, ולא ייראה כאבל ביום זה. וזוהי החרדיות האמיתית - חרד מדבר ה' ומחסדו של ה', וחרד שלא יהיה חס ו כפוי טובה.
שאלה: תפילת שחרית לפני הטיסה: אני עומד לטוס מישראל לחו"ל בטז אייר בשעה 04:45, הטיסה היא בחברה זרה. הנחיתה לאחר 4-5 שעות. אלו ברכות ותפילות אוכל להתפלל לפני הטיסה? מה עם קריאת שמע,תפילת י"ח וטלית ותפילין?
תשובה: לא תוכל להתפלל קודם שום דבר, מפני שהשעה מוקדמת מדי. כאשר תהיה במטוס תתפלל כאשר תראה את האור באופק. כמו-כן, אל תחכה להתפלל כאשר תינחת, שמא תפספס זמן קריאת שמע ותפילה. ומה שאתה טס בחברה זרה, אני יודע שהם אינם מפריעים לאדם להתפלל במטוס.
שאלה: תחליף חלב בפסח: בתי בת חצי שנה אוכלת בדרך כלל תחליף חלב סימילאק. מכיוון שלא מצאנו סימילאק כשר לפסח קנינו לה תחליף חלב מטרנה. התחלנו לתת לה את תחליף החלב אך ראינו כי היא פולטת את כל מה שהיא אוכלת. האם מותר לנו לתת לה את הסימילאק?
תשובה: אם אין תחליף מתאים וזהו מאכלה היחיד מותר לה לאוכלו משום פיקוח נפש.
שאלה: ראית חמץ בפסח : ראיתי חמץ בפסח ולא בכוונה, וקראתי לאמי וגם היא ראתה חמץ, האם אנחנו חייבות כרת כמו שכתוב בתורה?
תשובה: איסור הכרת הוא רק על אכילה במזיד, על הימצאות החמץ ברשותנו במזיד יש איסור תורה אחר. כמובן שאם אדם רואה ברשות הרבים אין בזה איסור. ואם גילה שיש בביתו חמץ במהלך החג יבער אותו בחוה"מ. הרב רואי מרגלית.
שאלה: ינחילנו עולם שכולו טוב: האם אומרים הרחמן הוא ינחילנו יום שכולו טוב בחול המועד?
תשובה: רק ביו"ט עצמו. הרב רואי מרגלית.
שאלה: ה' בשמים או בכל מקום?: מדוע מיחסים לשמים את מקום שכינת ה, לדוגמא:כשאומרים "פותח את ידיך" פותחים הידים כלפי השמים לקבלת השפע האלוקי, ועוד שאסור שנעל תהיה הפוכה לשמים כאילו אתה מראה בוז כלפי ה, או שאסור לישון פרקדן מהטעם שצויין לעיל,מדוע שזה נוגע להקב"ה המבט מופנה לשמים כך אצל רבנים ואנשים הרי ה נמצא בכל מקום?!
תשובה: נזכר בתורה תואר לד' "רוכב שמיים" (בסוף הברכה בפרשת וזאת הברכה). וכן נאמר בתהילים "היושבי בשמיים". ברור שלד', שאינו גוף, אין לייחס שום מקום מסוים וגם השמיים הם קטנים ואפסיים לעומתו. כפי שאמר שלמה המלך בתפילתו (מלכים א, ח) :" הנה השמיים ושמי השמיים לא יכלכלוך", אבל בשביל האדם שצריך לייחס איזו משמעות של גדלות לריבונו של עולם, ומייחס גדלות זו כלפי המרחב העצום שבתוכו, שלעומתו כדור הארץ הוא רק נקודה בחלל, וכן אנו מייחסים את ד' וממשלתו לשמיים, כי משם זורם אלינו שפע האור והברכה ע"י מכשירי השמיים, השמש והמאורות, הרוח והגשם. על כן, יש בפריסת הידיים כלפי מעלה רק רמז אבל לא אמונה או ייחוס ממשי בין ד' לשמיים. מה שכתבת שאסור שנעל תהא הפוכה, אין שום איסור כזה, ורק נהגו כך בעדות מסוימות מצד הרגשתם. גם האיסור לישון פרקדן טעמו מסיבות אחרות (כמו הרגשת גאווה שיש לאדם בצורה כזו,ואצל גברים חשש לחימום העלו להביא לאיסור).
שאלה: עמילן מעובד בפסח: בטעות אכלתי טונה שאינה כשרה לפסח וכתוב שם עמילן מעובד- האם אכלתי חמץ?
תשובה: עמילן עלול להיות חמץ.
שאלה: אבילות ביום העצמאות: ע"פ ההיתר של רבני הציונות הדתית להתגלח ביום העצמאות, יוצא שאין 33 ימים רצופים של אבילות. כיצד זה מסתדר עם דברי הפוסקים והמשנ"ב בנושא?
תשובה: כתוב בהלכה שאבא שיש לו ברית-מילה בימי הספירה, מתגלח ומסתפר ביום זה, אף-על-פי שעל-ידי זה אין לו בסך הכל שלושים ושלושה ימים של אבילות. אותו הדבר לגבי יום העצמאות. כיוון שיש חובה להתגלח ביום זה, זה דומה ממש למי שהוא בעל ברית, שיורד יום אחד מהאבילות.